Shirmoney Rhode is ’n Kaapse Afrikaanse digter en hoërskoolonderwyseres in Kaapstad. Haar debuutdigbundel, Nomme 20 Delphistraat, is in 2016 gepubliseer. Sy is passievol oor die vooruitgang en groei van Afrikaans as taal wat spasie maak vir al sy variante en daarom is hierdie kompetisie veral vir haar opwindend om te beoordeel.
Kyle Deon Manuel kom van Bonteheuwel op die Kaapse Vlakte. Hy het onlangs gegradueer met ’n BA in teaterstudies aan die Universiteit van Kaapstad. Kyle is ’n ywerige skrywer en vertoner. Hy hoop om eendag ’n toneelstuk te skryf oor die mense van Bonteheuwel wie se stories gehoor moet word.